《射虎行》
清代·赵俞

居人传言郭有虎，白昼咆哮出林莽。将军猬毛须倒竖，遣使发林悉所部。

白羽长箭大黄弩，皮作车茵肉治脯。虎见千人若无睹，千人惊顾色如土。

箭未脱弦弩折弣，虎起攫人如捕鼠，突出围场公然去。

当今四海乐升平，军士逍遥无什伍。将军锦裘玉带醉氍毹，胡为轻捋虎须撄虎怒？

从今军府耀威武，只射兔獐莫射虎。

作者简介：（1635—1713）江南嘉定人，字文饶，号蒙泉。少时即有才名，至二十七岁始成诸生。康熙二十七年进士。旋因事被诬入狱。后得恢复进士身分。三十七年，任山东定陶知县。在官开渠、筑堤、植树，善政甚多。以年老辞官。有《绀寒亭诗文集》。